open-index/open-wikipedia-markdown huggingface dataset:
Teuvo Mällinen

**Teuvo Sakari Mällinen** (16. syyskuuta 1940 Sievi – 16. huhtikuuta 2001) oli suomalainen toimittaja. Hän oli sanomalehti Kalevan päätoimittaja vuodesta 1977 kuolemaansa saakka.

Ennen siirtymistään Kalevaan Mällinen työskenteli muun muassa kustannusyhtiö Otavassa sekä Viikkosanomien ja Helsingin Sanomien toimittajana. Kalevaan hän siirtyi vuonna 1974 ja toimi aluksi artikkelitoimittajana ja politiikan osaston johtavana toimittajana, kunnes aloitti päätoimittajana Erkki Teikarin jälkeen vuonna 1977. Mällinen on lehden historian pitkäaikaisin päätoimittaja. Hänen oli määrä jäädä tehtävästä työkyvyttömyyseläkkeelle kesäkuussa 2001, mutta hän menehtyi äkilliseen sairauteen huhtikuussa 2001.

Mälliselle myönnettiin Suomen Kuvalehden journalistipalkinto vuonna 1994 ja valtion journalistipalkinto vuonna 1999.

Mällinen kokosi kaksi valokuvateosta, vuonna 1989 julkaistun *90 vuotta kuvia Pohjois-Suomesta ja Kalevasta* ja vuonna 1993 julkaistun *Muistoja pohjolasta 1917–1992: valokuvia Pohjois-Suomesta ja pohjoissuomalaisista*. Hän toimitti myös kirjat *Kaleva 1899–1979: 80 vuotta sanomalehteä ja maailmanmenoa* (julkaistu 1981) ja *Nuoren Suomen ytimessä : näkökulmia nuorsuomalaisuuteen ja Nuori Suomi -albumiin* (1994) sekä oli toimittamassa kirjaa *Kulttuuri, politiikka, historia, koulutus ja lehdistö* (1994) Aarno Arokylän ja Peerit Tähtisen kanssa. 

Mällinen oli kirjojen keräilijä, ja hänelle kertyi vuosikymmenten aikana kaikkiaan 6&nbsp;000–7&nbsp;000 niteen kokoelma. Vuonna 2004 hänen leskensä Riitta Mäkelä lahjoitti noin 2&nbsp;100 Mällisen kokoelmaan kuulunutta kirjaa ja aikakauslehteä Oulun yliopiston kirjastolle. Mällinen keräsi myös mitaleja, joita kertyi hänen kokoelmaansa 300 kappaletta. 

Teuvo Mällisen poika Jarno Mällinen on kirjailija, toimittaja ja Radiopuhelimet-yhtyeessä soittava muusikko.

## Teokset
* *Kaleva 1899-1979 : 80 vuotta sanomalehteä ja maailmanmenoa*, toim. Teuvo Mällinen. Oulu: Kaleva, 1981. .
* *90 vuotta kuvia Pohjois-Suomesta ja Kalevasta*, toim. Teuvo Mällinen. Oulu: Kaleva, 1989. .
* *Muistoja pohjolasta 1917–1992: valokuvia Pohjois-Suomesta ja pohjoissuomalaisista*, koonnut Teuvo Mällinen. Oulu: Pohjoinen, 1993 .
* *Nuoren Suomen ytimessä : näkökulmia nuorsuomalaisuuteen ja Nuori Suomi -albumiin*, toimittanut Teuvo Mällinen; julkaisijat: Helsingin sanomat, Kaleva. Oulu: Pohjoinen, 1994 .
* toim. Aarno Arokylä, Teuvo Mällinen, Peerit Tähtinen: *Kulttuuri, politiikka, historia, koulutus ja lehdistö*. Oulu: Pohjoinen, 1994 .
* Teuvo Mällinen, toim. Riitta Mäkelä. *Kun Neuvosto-Eestistä tuli Viro: Teuvo Mällisen kolumneja 1986–1992*. Oulu: Kaleva, 2005 

## Lähteet
Valotusaukko

**Valotusaukko** (yleisesti **aukko**) on kameran objektiiveissa himmentimen säätelemän reiän koko sellaisena kuin miltä se näyttää katsottaessa linssiä edestä päin. Kyse ei siis ole varsinaisesti itse aukon mekaanisesta koosta. Aukko kuvastaa objektiivin valonkeräyskykyä. 

Valokuvauksessa ilmoitetaan aukon koko (millimetrien sijaan) suhteessa objektiivin polttoväliin *f*, esim. f/2 - tästä johtuen pieni f-numero viittaa suureen aukkoon ja päinvastoin. Tämän aukkosuhteen merkintätapa riippuu kameran valmistajasta.

## Vaikutukset valokuvauksessa
Aukon koko yhdessä näkökentän ja kohteen kirkkauden kanssa määrittävät, kuinka paljon valoa objektiivin läpäisee. Aukon koko määrittää myös kuvaan piirtyvän hyväksyttävän syvyysterävyyden määrän. Suurentamalla aukon kokoa hyväksyttävä syvyysterävyys pienenee.

Koska sama näkökenttä saavutetaan eri kameraformaateissa eri polttoväleillä, on aukon koko samalla f-numerolla eri formaateissa eri kokoinen. Siksi sama f-numero synnyttää erilaisen tuloksen erilaisissa formaateissa, ja se heijastuu niin kuvan laatuun kuin syvyysterävyyteenkin.
Jäteauto

**Jäteauto** on jätteiden kuljettamiseen tarkoitettu ajoneuvo. Sillä kuljetetaan jätettä keräysastioista kaatopaikalle tai kierrätykseen. 

## Jäteautotyyppejä

### Pakkaava jäteauto

Pakkaava jäteauto on umpikorinen ja erityisillä kuormauslaitteilla varustettu jäteauto. Sillä kerätään jätesäkkejä, normaaleja jäteastioita ja pikakontteja. Jäte kuormataan auton perässä olevaan kaukaloon josta hydraulinen levypuristin puristaa sen jäteauton kuormatilaan. Pakkaava jäteauto on Suomen yleisin jäteautotyyppi.

### Edestä kuormattava jäteauto

Edestä kuormattavassa jäteautossa jätekontti nostetaan ohjaamon yli sen takana sijaitsevaan aukkoon. Työturvallisuus paranee, kun kuljettajan ei tarvitse poistua autosta. Samalla kuormausaika lyhenee. Hankaluutena on se, että edestä kuormattava jäteauto voi käyttää vain sille tarkoitettuja kontteja. Menetelmä sopii erilaisille teollisuus-, yritys- ja liikekiinteistöille, joissa syntyy paljon jätettä. 

### Vaihtolavalaittein varustettu kuorma-auto
Vaihtolavalaittein varustetulla kuorma-autolla kuljetetaan sekä avonaisia että umpinaisia ilman puristinlaitetta olevia ja puristinlaitteella varustettuja jätesäiliöitä. Vaihtolavajärjestelmän haittoja ovat suuri kuormaustilan tarve pihalla ja epätaloudellisuus.

### Puominosturilla varustettu kuorma-auto
Puominosturilla varustettua kuorma-autoa käytetään jätteiden tyhjennys- ja kuljetusvälineenä syväkeräyssäiliöiden tyhjennyksessä sekä säiliössä olevan kertakäyttöisen jätesäkin kuljetuksessa. 

## Lähteet
GarbageX
Januarius

Pyhä **Januarius** () oli Beneventon piispa, joka kuoli marttyyrinä Rooman keisari Diocletianuksen vainoissa noin vuonna 305. Hän on pyhimys, jonka juhlapäivä on ortodokseilla 21. huhtikuuta ja katolisilla 19. syyskuuta. Hän on Napolin kaupungin suojelupyhimys.

Manhattanin Little Italyssa New Yorkissa vietetään vuosittain syyskuussa San Gennaron eli Pyhän Januariuksen juhlaa, joka kestää yksitoista päivää. 

Januariuksen pyhäinjäännöksiä säilytetään Napolissa. 

1700-luvulla perustettiin pyhimyksen mukaan nimetty Pyhän Januariuksen ritarikunta, joka on säilynyt tähän päivään.

## Veri-ihme
Januarius tunnetaan "veri-ihmeestä", jossa hänen kuivuneen verensä väitetään kolmesti vuodessa muuttuvan nestemäiseksi. Ensimmäinen säilynyt maininta ihmeestä on vasta 1300-luvulta. Kyseistä reliikkiä säilytetään umpinaisessa metallikehykseen kiinnitetyssä lasiampullissa, ja sitä hoitaa Napolin kardinaali, joka myös suorittaa palvelukset, joiden aikana nesteytyminen voidaan todeta. Nesteytymisen nopeus vaihtelee suuresti, se voi tapahtua melkein heti tai kestää jopa päiviä. Jos ilmiötä ei tapahdu, sitä pidetään huonona enteenä.
 
Ilmiölle on tarjottu useita, myös uskonnosta riippumattomia, selityksiä. On esitetty, että kyseessä olisi tietyssä lämpötilassa nesteytyvä seos. Tällaisten seosten sulamislämpötila on kuitenkin vakio, ja nesteytymisseremonia on onnistuttu suorittaa vaihtelevissa lämpötiloissa eri vuodenaikoina.

On myös arveltu, että lasiampullissa oleva seos olisi tiksotrooppinen eli muuttuisi juoksevaksi sitä liikuteltaessa. Seremonian aikana pyhäinjäännöstä liikutellaan toistuvasti. Kerrotaan myös, että aine olisi nesteytynyt muutamia kertoja, kun pyhäinjäännöksen sisältävää koteloa on liikuteltu korjaustöiden yhteydessä. Pyhäinjäännöksessä olevan seoksen näköinen tiksotrooppinen seos on kyetty valmistamaan 1300-luvulla saatavilla olevista aineista. Katolinen kirkko ei kuitenkaan ole suostunut luovuttamaan ampullissa olevaa ainetta analysoitavaksi.

Katolinen kirkko on tutkinut ainetta vuosina 1902 ja 1989 spektroskooppikokein. Kokeiden tekijät ovat ilmoittaneet löytäneensä seoksesta hemoglobiinia. Tutkimuksissa käytettyjä menetelmiä, laitteita ja tulosten tulkintaa on kuitenkin arvosteltu.

## Lähteet
Allen Woodring

**Allen Woodring** (15. helmikuuta 1898 – 15. marraskuuta, 1982) oli yhdysvaltalainen yleisurheilija ja 200 metrin olympiavoittaja Antwerpenissa 1920.

Woodringin elämästä tiedetään varsin vähän. Hän ei itse asiassa edes selvinnyt olympiajoukkueeseen jäätyään karsinnoissa viidenneksi, vaan oli matkassa vain varamiehenä. Hänelle annettiin kuitenkin mahdollisuus osallistua kilpailuun neljänneksi sijoittuneen tilalla. Antwerpeniin tulonsa jälkeen hänen piikkarinsa hajosivat eikä hän löytänyt uusia. Lopulta hän sai lainattua kengät toiselta juoksijalta kilpailun ajaksi.

Woodring voitti välieränsä ja loppukilpailussa hän kukisti niukasti ennakkosuosikki Charlie Paddockin, 100 metrin voittajan hyvän loppunsa ansiosta. Voittoaika oli 22,0.

Woodring oli syntynyt Hellertownissa, Pennsylvaniassa ja kuoli Clearwaterissa, Floridassa.

## Lähteet
Silja – nuorena nukkunut

**Silja – nuorena nukkunut** on vuonna 1956 valmistunut Jack Witikan ohjaama elokuva. Elokuva perustuu Frans Emil Sillanpään romaaniin *[[Nuorena nukkunut]]*.

Teuvo Tulio teki Sillanpään romaanista vuonna 1937 ensimmäinen filmatisoinnin *[[Nuorena nukkunut (vuoden 1937 elokuva)|Nuorena nukkunut]]*, jonka esityskopiot kuitenkin tuhoutuivat tulipalossa vuonna 1959.

## Palkinnot
Elokuvan kuvaaja Kalle Peronkoski ja käsikirjoittaja Juha Nevalainen palkittiin suorituksistaan Jussi-patsailla.

## Arviot
Modest Savtschenko (*[[Työkansan Sanomat (1945)|Työkansan Sanomat]]*) pohtii arviossaan elokuvan ja romaanin suhdetta. Hän katsoo, että romaanin juonettomuus tarjoaa käsikirjoituksen tekijälle mahdollisuuksiksi joko tehdä tunnelmapitoisen juonettoman kertomuksen tai kehitellä itse juonen. Elokuvassa on kuitenkin yritetty keskitietä, mikä ei kriitikon mukaan ole onnistunut ratkaisu vaan "tulos on liian 'nopea ja hengästynyt' ollakseen runo ja liian katkonainen ollakseen juonifilmi." Leo Nordbergin (*[[Uusi Suomi]]*) mukaan *[[Nukkekauppias ja kaunis Lilith|Nukkekauppiaan]]* teknisten kikkailujen jälkeen "tilalle on tullut ehjä ja entistä laajempi näkemys sekä syvempi ymmärtämys elokuvaa kohtaan". Elokuvan uskollisuudesta Sillanpään näkemykselle on erilaisia mielipiteitä, mutta Leila Arpiainen (*[[Helsingin Sanomat]]*) kysyy: "[O]nko Sillanpäänkään romaanista tehtävän filmin oltava tai pyrittävä olemaan uskollinen tulkki alkuperälleen."

Näyttelijätyö yleisesti ja Heidi Krohn erityisesti saavat kiitosta myöhemmässä arviossa, jossa elokuva muutenkin nähdään onnistuneena ratkaisuna Sillanpään tekstistä. Arviossa televisioesityksen yhteydessä 2014 Witikan ohjausta pidetään ansiokkaana ja alkuvoimaisena. Se on "koskettava kuvaus viattomuuden kuolemasta".

## Näyttelijät

## Lähteet
Bruis

**Bruis** on kunta Hautes-Alpesin departementissa Ranskassa. Siellä on arviolta 78 asukasta (vuonna 2013) ja sen pinta-ala on 25,15 neliökilometriä. 

## Lähteet

## Aiheesta muualla
Sorbiers

**Sorbiers** voi tarkoittaa: 

*Sorbiers, kunta Hautes-Alpesin departementissa
*Sorbiers, kunta Loiren departementissa
Kiely Williams

**Kiely Alexis Williams** (s. 9. heinäkuuta 1986 Alexandria, Virginia, Yhdysvallat) on yhdysvaltalainen laulaja, näyttelijä, lauluntekijä, tanssija ja aika ajoin myös räppäri. Hän kuuluu yhtyeeseen The Cheetah Girls, johon kuuluvat Williamsin lisäksi Adrienne Bailon ja Sabrina Bryan. Hän oli heistä nuorin. Hän on ollut yhtyeen nimeltä 3LW (*3 Little Women*) jäsen. Yhtye on nyt lakkautettu.

## 3LW
Vuonna 1999 Williams, Adrienne Bailon ja Naturi Naughton perustivat tyttöryhmän nimeltään 3LW. 3LW:n ensimmäinen single oli "No More, Baby I'ma Do Right", joka pääsi Billboard Hot 100:n joukkoon, top kolmeenkymmeneen. Heidän esikoisalbuminsa ilmestyi vuonna 2001, ja se myi platinaa. Myöhemmin vuonna 2002 Naughton lähti tyttöryhmästä. Jäljelle jäävät 3LW:n jäsenet tekivät toisen albuminsa *A Girl Can Mack*, mikä myi todella huonosti. Myöhemmin 3LW korvasivat Naughtonin Jessica Bensonilla ja lyhyellä yrityksellä tekivät comebackin vuonna 2006, singlellä "Feelin You'", mutta epäonnistuivat. Yhtye hajosi vuonna 2007.

## The Cheetah Girls
Williams näytteli Aqua-nimistä roolia Disney Channelin elokuvassa *[[The Cheetah Girls]]*. Adrienne Bailon, joka oli myös tyttöryhmässä 3LW, esiintyi myös Chanelin roolissa molemmissa elokuvissa. Kun filmistä tuli suuri menestys, niin Williams perusti tovereidensa Adrienne Bailonin ja Sabrina Bryanin kanssa oman tyttöryhmän. He antoivat sille nimeksi The Cheetah Girls.

## Lähteet
Sorbiers (Loire)

**Sorbiers** on kunta Loiren departementissa Ranskassa. Siellä on arviolta 7&nbsp;937 asukasta (vuonna 2013) ja sen pinta-ala on 12,19 neliökilometriä.  

## Ystävyyskaupungit
* Senj, Kroatia
* Novi Ligure, Italia

## Lähteet

## Aiheesta muualla

*Virallinen kotisivu
Bobby Kerr

**Robert ”Bobby” Kerr** (9. kesäkuuta 1882 – 12. toukokuuta 1963) oli irlantilais-kanadalainen yleisurheilija ja olympiavoittaja Lontoossa 1908.

Kerr syntyi Enniskillenissä, Pohjois-Irlannissa, mutta hänen perheensä muutti Kanadaan hänen ollessaan viisivuotias ja asettui asumaan Hamiltoniin, Ontarioon. Kerr oli ammatiltaan palomies ja harjoitteli juoksua vapaa-ajallaan. Hänestä tuli pian alueensa paras pikajuoksija. Vuonna 1904 hän käytti säästönsä matkustaakseen St. Louisin olympialaisiin. Siellä hän karsiutui alkueristä 60 metrillä, 100 metrillä ja 200 metrillä. 

Kerrin kehitys kuitenkin jatkui, ja hän rikkoi Kanadan ennätykset kaikilla pikajuoksumatkoilla 40 ja 220 jaardin välillä. Hän voitti Kanadan mestaruudet 100 jaardilla 1907 ja 220 jaardilla 1906–1908. Vuonna 1908 Kerr matkusti Englantiin, missä hän kilpaili Ison-Britannian mestaruuskilpailuissa voittaen sekä 100 että 220 jaardia.

Lontoon olympialaisissa Kerr oli yksi ennakkosuosikeista. 100 metrillä Kerr voitti sekä alku- että välieränsä, mutta sai finaalissa muita huonomman lähdön. Etelä-Afrikan Reginald Walker voitti ja Kerr tuli kolmanneksi ajalla 11,0. 200 metrillä Kerr voitti jälleen alku- ja välieränsä ja onnistui tällä kertaa finaalissakin lähdössä johtaen puolimatkassa kahdella metrillä. Loppusuoralla yhdysvaltalaiset tavoittivat häntä, mutta Kerr ylsi voittoon ajalla 22,6.

Ensimmäisessä maailmansodassa Kerr palveli Kanadan 205. pataljoonan upseerina. Pataljoona tunnettiin Urheilijapataljoonana, koska monet sen sotilasta olivat paikallisesti merkittäviä urheilijoita. Yksikön hajottamisen jälkeen Kerr siirrettiin Kanadan 164. pataljoonaan ja lopulta 1. Panssaripataljoonaan.

Aktiiviuransa jälkeenkin Kerr oli urheilun kanssa tekemisissä. Hän valmensi kotikaupunkinsa Hamiltonin jalkapallo- ja yleisurheilujoukkueita ja oli toimitsijana vuosien 1928 ja 1932 kesäolympialaisissa. Hän oli mukana myös Kanadan olympiakomitean toiminnassa ja järjestämässä Kansainyhteisön kisoja 1930 Hamiltonissa.

Kerr kuoli Hamiltonissa 80-vuotiaana. Yksi kaupungin puistoista on nimetty hänen mukaansa.

## Lähteet
Robert Kerr

**Robert Kerr** voi tarkoittaa ainakin seuraavia:

* Robert Kerr (1755–1813), skotlantilainen kirjailija ja eläintieteilijä
* Robert ”Bobby” Kerr (1882–1963), irlantilais-kanadalainen yleisurheilija
* Robert Kerr (1929–2010), kanadalainen liikemies ja poliitikko, yksi IMAX-järjestelmän kehittäjistä.
Juhani Riekkola

**Juhani Riekkola** (s. 9. maaliskuuta 1932 Viipuri) on suomalainen valokuvaaja sekä fotograafikko. Tärkeä osa-alue hänen työssään on ollut Tampere ja tamperelaisuuden kuvaaminen. Riekkola toimi ensimmäisenä valokuvaajana  Hämeen läänin läänintaiteilijana 1974–1976. Hänet palkittiin valtionpalkinnolla 1971 ja valtion ylimääräisellä taiteilijaeläkkeellä 1988.

Juhani Riekkola on julkaissut kaksi valokuvateosta; *Amuri* (Tammi 1975) ja *Pispala* (Tampere-seura 1976) sekä yhden omaelämänkerrallisen teoksen nimeltä *Jättää jälkeensä* (Pilot 2005). *Amuri* keskittyy 1970-luvun Tampereen Amurin asuinympäristön murrokseen, jolloin lähes kaikki vanhat puutalot purettiin ja tilalle rakennettiin elementtitaloja. *Pispala*-teoksessaan Juhani Riekkola kuvaa Tampereen Pispalan elämää 1970-luvulla.

## Lähteet

## Aiheesta muualla
* Kuusi kuvaa valokuvaaja Juhani Riekkolan elämästä, Yle Radio 1, 11.3.2023
Leif Davidsen

**Leif Davidsen** (s. 25. heinäkuuta 1950 Otterup, Fyn, Tanska) on tanskalainen toimittaja ja dekkarikirjailija.

Davidsen valmistui Danmarks Journalisthøjskolesta 1976. Vuosina 1984–1988 hän oli Tanskan radion kirjeenvaihtajana Moskovassa. Myöhemmin hän työskenteli Tanskan television ulkomaantoimittajana ja ohjematoimittajana. Vuodesta 1999 hän on ollut vapaa toimittaja mutta työskennellyt pääasiassa kirjailijana.

## Palkinnot ja tunnustukset
*Lasiavain 1999

## Teokset (valikoima)
**Uhellige alliancer*, 1984
**Den russiske sangerinde, romaani*, 1988, teoksen pohjalta tehty elokuva Den russiske sangerinde, 1993 
**Den sidste spion*, 1991
**Den troskyldige russer*, 1993
**Forræderen - og andre historier*, 1995
**Den serbiske dansker*, 1996, dramatisoitu televisiolle
**Lime's billede*, 1998
**Dostojevskijs sidste rejse*, 2002, matkakertomus
**De gode søstre*, 2003
**Fjenden i spejlet*, 2004
**Den ukendte hustru*, 2006
**På udkig efter Hemingway*, 2008

### Suomennetut teokset
*Jälkiä jättämättä, suom. Sanna Manninen, Otava, 2007 Alkuteos: Den ukendte hustru
*Tähtäimessä, suom. Sanna Manninen, Otava, 2008 Alkuteos: Lime’s billede
*Kuubalaista verta, suom. Sanna Manninen, Otava 2009 Alkuteos: På udkig efter Hemingway (2008)

## Lähteet
*Sirpa Pääkkönen, Yhteiskunnallinen dekkari myy Tanskassa, Helsingin Sanomat 4.10.2008, s. C5
Ascros

**Ascros** on kunta Alpes-Maritimesin departementissa Ranskassa. Siellä on arviolta 170 asukasta (vuonna 2013) ja sen pinta-ala on 17,74 neliökilometriä. 

Ascros sijaitsee l’Esteronin laaksossa. Siellä on linnan rauniot ja romaaninen kirkko.

## Lähteet

## Aiheesta muualla
Aaliyah (albumi)

**Aaliyah** (tyylitelty ΛΛLIYΛH) on laulaja Aaliyahin viimeinen studioalbumi, joka julkaistiin vuonna 2001 ennen hänen kuolemaansa. Singleinä siltä julkaistiin kappaleet "We Need a Resolution", "Rock The Boat", "More Than a Woman" ja "I Care 4 U".

Albumi nousi Suomen virallisen listan sijalle 33.

## Kappaleet
#
#
#
#
#
#
#
#
#
#
#
#
#
#
# (Piiloraita)

### Japanin bonuskappale
#

### Remasteroidun painoksen bonuskappaleet
#
# 
# 
# 

## Arvostelut
* Allmusic: 
* Entertainment Weekly: B+
* Rolling Stone: 

## Lähteet
Le Cannet

**Le Cannet** on kunta Alpes-Maritimesin departementissa Ranskassa. Siellä on arviolta 43&nbsp;187 asukasta (vuonna 2013) ja sen pinta-ala on 7,71 neliökilometriä.

Le Cannet oli osa Cannesia vuoteen 1778 asti, kunnes se erotettiin omaksi kunnakseen. 

## Ystävyyskaupungit
* Lafayette
* Beauport
* Königsteim im Taunus
* Benidorm
* Vila do Conde
* Agnibilékrou

## Lähteet

## Aiheesta muualla

*Le Cannetin kunnanvaltuuston sivut
Gourdon

**Gourdon** voi tarkoittaa:

;Paikkoja:
*Gourdon, kunta Alpes-Maritimesin departementissa
*Gourdon, kunta Ardèchen departementissa
*Gourdon, kunta Lotin departementissa
*Gourdon, kunta Saône-et-Loiren departementissa
*Gourdon-Murat, kunta Corrèzen departementissa
*Gourdon, kunta Aberdeenshiressa Skotlannissa

;Henkilöitä:
*Christine Loiseau (o.s. Gourdon, s. 1960), ranskalainen kestävyysjuoksija
Hopeasalava

__NOTOC__
**Hopeasalava** eli **hopeapaju** (*Salix alba* var. *sericea* 'Sibirica') on valkosalavan (*Salix alba*) lajike, jota kasvatetaan koristekasvina. Hopeapajuiksi on nimitetty myös lajikenimiä 'Argentea' ja 'Sericea'. 

Joissain lähteissä hopeasalavaa pidetään jokisalavan risteymälajiin (eli valkosalavan ja silosalavan (*Salix euxina*) risteymä) kuuluvana lajikkeena.

Hopeasalava on viljelty ja harvoin villiytynyt. Alkujaan se on Keski- ja Etelä-Euroopasta. 

## Ulkonäkö ja koko
Hopeasalava kasvaa 8–15 metriä korkeaksi. Hopeasalava on nopeakasvuinen ja leveälatvuksinen puu. Rehevän latvuksen muodostavat oksiston kärjet ovat rennosti roikkuvia ja katkeavat helposti tuulessa. Lehdet ovat kapeat, noin 6–10 cm pitkät sekä molemmin puolin siniharmaan silkinkiiltävän karvan peitossa.  Puu kukkii keltaisin norkoin varhain keväällä. Suomessa kasvavat hopeasalavat ovat yleensä hedepuita.

## Käyttö
Hopeasalava kasvaa nopeasti leveälatvuksiseksi puuksi. Sitä suositellaan istutettavaksi rakennettuun ympäristöön, mutta se tarvitsee paljon tilaa.

Hopeasalava sopii yksittäis- ja kujannepuuksi, haluttaessa myös pensasaidaksi ja muotopuuksi. Hopeasalava on kuitenkin melko lyhytikäinen puu ja roskaa tuulisella säällä ympäristöään.

## Lähteet

## Aiheesta muualla
* Suomen Lajitietokeskus: Hopeasalava – ''Salix alba'' 'Sibirica'
Vispilänkauppa

**Vispilänkauppa** on alun perin tarkoittanut yleensä nuorten suorittamaa vispilänvarpujen keräämistä viitametsästä helluntaina Smålandin Rävlingessä. Varvut kuorittiin ja niistä tehtiin vispilöitä. Yhdessä olo metsässä ja se, että toinen kuori varvut ja toinen sitoi niistä vispilän, saattoi johtaa seurusteluun. Niinpä vispilänkauppa Kustaa Vilkunan Vuotuisen ajantiedon mukaan alkoi tarkoittaa nimenomaan seurustelun aloittamista. 

## Lähteet

## Aiheesta muualla
* Maija Länsimäki: Pientä vispilänkauppaa. *Helsingin Sanomat*, Kieli-ikkuna 4.6.2006, Archive.org.
Gourdon (Alpes-Maritimes)

**Gourdon** on kunta Alpes-Maritimesin departementissa Ranskassa. Sinne on matkaa 31 km Cannesista ja 14 km Grassesta. Kunnassa on arviolta 413 asukasta (vuonna 2013) ja sen pinta-ala on 22,53 neliökilometriä.

Kunta on valittu kauneimpien ranskalaiskylien *[[Les Plus Beaux Villages de France]]* -järjestön jäseneksi.

## Lähteet

## Aiheesta muualla
Les Abymes

**Les Abymes** on Länsi-Intian saaristossa Pienillä-Antilleilla sijaitsevan Guadeloupen väkiluvultaan suurin kunta. Se sijaitsee Grande-Terren saaren länsiosassa ja on osa Pointe-à-Pitren metropolialuetta. Kunnan pinta-ala on 81,25&nbsp;km² ja asukasluku 59 997 (2008).

## Lähteet

## Aiheesta muualla
Caress of Steel

**Caress of Steel** on kanadalaisen Rush-yhtyeen kolmas studioalbumi.

## Kappaleet

# Bastille Day – 4:37
# I Think I'm Going Bald – 3:37
# Lakeside Park – 4:08
# The Necromancer – 12:30
# The Fountain of Lamneth – 19:58
* I. In the Valley – 4:18
* II. Didacts and Narpets – 1:00
* III. No One at the Bridge – 4:19
* IV. Panacea – 3:14
* V. Bacchus Plateau – 3:16
* VI. The Fountain – 3:49

## Yhtyeen kokoonpano
* Geddy Lee - basso, laulu
* Alex Lifeson - kitarat
* Neil Peart - rummut
Alexander von Humboldt -säätiö

**Alexander von Humboldt -säätiö** () on Saksan liittotasavallan rahoittama säätiö, jonka tarkoituksena on edistää kansainvälistä yhteistyötä tieteessä. Se rahoittaa ulkomaisten tutkijoiden työskentelyä Saksassa jakaen kymmeniä erilaisia stipendejä ja palkintoja. Yksi mittavimmista yksittäisille henkilöille annettavista palkinnoista on vuonna 2008 ensimmäistä kertaa haettavissa oleva Alexander von Humboldt -professuuri, joka mahdollistaa ulkomaisen huippututkijan kutsumisen viideksi vuodeksi vierailevaan professorin virkaan saksalaiseen yliopistoon. Professuurin rahoitus on jopa viisi miljoonaa euroa.

Säätiö perustettiin alun perin puolitoista vuotta Alexander von Humboldtin kuoleman jälkeen vuonna 1860 Berliinissä. Aluksi se rahoitti saksalaisten tutkijoiden oleskelua ulkomailla, mutta säätiön pääoma menetti arvonsa 1923 laman aikana. Säätiö perustettiin uudelleen 1925, mutta tällä kertaa se avusti ulkomaisten tutkijoiden oleskelua Saksassa. Vuonna 1945 säätiön toiminta lopetettiin Saksan poliittisen tilanteen takia, mutta se palasi uudelleen toimintaan vuonna 1953 Saksan liittovaltion rahojen turvin.

## Puheenjohtajat
Säätiön puheenjohtajina on toiminut merkittäviä tiedemiehiä:
*Werner Heisenberg (1953–1975)
*Feodor Lynen (1975–1979)
*Wolfgang Paul (1979–1989)
*Reimar Lüst (1989–1999)
*Wolfgang Fühwald (1999–2007)
*Helmut Schwarz (2008–)

## Lähteet

## Aiheesta muualla
*Säätiön kotisivu
Lykofron

**Lykofron** (; ; n. 320–280 eaa.) oli kreikkalainen runoilija ja kielitieteilijä. Hän syntyi Khalkiissa Euboialla ja hänen toimintansa kukoistuskausi oli Ptolemaios II:n hallituskauden aikana Aleksandriassa.

Johannes Tzetzeen mukaan Lykofron kirjoitti joko 64 tai 46 tragediaa, joskin *[[Suda]]* kertoo lukumääräksi 20. Näistä on säilynyt meidän päiviimme ainoastaan muutamia osia. Lykofron oli myös teoksen *Komediasta* kirjoittaja, jonka ansiosta Ptolemaios uskoi hänelle komedioiden ylläpidon Aleksandrian kirjastossa.

Lykofronia on pidetty myös antiikista saakka dramaattisen monologin *Aleksandra* kirjoittajana, joskin viittauksen sen lopussa Lykofronin omaan aikaan ovat alusta alkaen herättäneet epäilyksiä teoksen oikeasta kirjoittajasta. Teos on vaikeaselkoinen, mutta oli hyvin suosittu Bysantin aikana, jonka vuoksi siihen liittyviä skolioita on olemassa runsaasti.

## Aiheesta muualla

*
Vožegan piiri

**Vožegan piiri** () on paikallinen itsehallintoalue Vologdan alueella Venäjällä. Vuonna 1929 perustetun piirin pinta-ala on 5&nbsp;500 neliökilometriä ja asukkaita on 18&nbsp;500 henkeä.

Vožegan piiri sijaitsee Vologdan alueen pohjoisosassa. Idässä se rajoittuu Verhovažjen ja Sjamžan piireihin, etelässä Ust-Kubinskojen ja Harovskin piireihin, lännessä Kirillovin piiriin sekä pohjoisessa Arkangelin alueeseen. Piirin läpi kulkee Vologdan ja Arkangelin välinen rautatie (Vožegan asema).

Piirin hallinnollinen keskus on Vožegan taajama. Lisäksi siihen kuuluu 14 maalaiskuntaa: Beketovo, Javengskoje (keskuspaikka Pokrovskoje), Jutška, Kadnikov, Lipino-Kalikinskoje (Ivankovo), Marjinskaja, Mišutinskaja, Mitjukovskoje (Sosnovitsa), Nižneslobodskoje (Derevenka), Ogibalovo, Punemskoje (Voskresenskoje), Ramenskoje (Mihailovskaja), Tavengskoje (Pozdejevskaja) ja Tiginskoje (Gridino).

Piirin päämies on Mihail Veselkov.

Pinta-alasta 65 % on metsää. Talouden perustan muodostaa metsänhankinta ja maatalous. Virallinen työttömyysaste oli vuoden 2006 alussa 4,8 %.

Seudulla toimii 23 koulua, joista 7 on keskikouluja. Muita kulttuurilaitoksia ovat kirjastot, kulttuuritalot, kotiseutumuseo, lasten luomistyön keskus ja taidekoulu. Vožegassa on Venäjän ortodoksisen kirkon seurakunta. Vožegassa ilmestyy piirilehti Borba.

## Lähteet
* Vožegan piiri Vologdan alueen sivustolla
FK KAMAZ Naberežnyje Tšelny

**FK KAMAZ** on jalkapalloseura Naberežnyje Tšelnyn kaupungista, Tatarstanin tasavallasta, Venäjältä. Joukkue pelaa Venäjän toiseksi korkeimmalla sarjatasolla ykkösdivisioonassa.

## Historia
Seura perustettiin marraskuussa 1981 samannimisen naberežnyjetšelnyläisen kuorma-autotehtaan (KamAZ) joukkueeksi. Vuoteen 1986 saakka se tunnettiin nimellä *Trud-PRZ*, vuosina 1987–1989 nimellä *Torpedo* ja vuodet 1995–2000 nimellä *Kamaz-Tšally*.

Neuvostoliiton laajuisiin kilpailuihin, kakkosliigaan, KAMAZ osallistui ensi kerran vuonna 1988. Ensimmäisellä Neuvostoliiton hajoamisen jälkeisellä kaudella, 1992, Kamaz voitti Venäjän ykkösdivisioonan keskilohkon mestaruuden ja nousi näin pääsarjaan. Pääsarjatasolla joukkue pelasi aina vuoteen 1997 saakka, jolloin se putosi ykkösdivisioonaan ja yhden ykkösessä vietetyn kauden jälkeen kakkosdivisioonaan. Kaudeksi 2004 Kamaz nousi takaisin nykyiselle sarjatasolleen ensimmäiseen divisioonaan.

Seuran paras saavutus Venäjän pääsarjasta on kuudes sija vuonna 1994. 1996 joukkue pääsi pelaamaan Intertoto Cupia, missä se voitti oman lohkonsa ja selviytyi välierävaiheeseen.

## Entisiä pelaajia
* Aleksandr Belozerov
* Anton Bodjor
* Nikolai Kolesov
* Andrei Novosadov
* Viktor Pantšenko
* Ahrik Tsveiba
* Ivan Jaremtšuk
* Innokenti Tšuiko
* Jevgeni Varlamov

## Lähteet

## Aiheesta muualla
* Virallinen sivu
Tom Joyner

**Tom Joyner** on afroamerikkalainen DJ ja radiopersoona. Hän on syntynyt Tuskegeessa, Alabamassa. Yliopistosta valmistuttuaan hän siirtyi uutistenlukijaksi montgomerylaiselle WRMA-radioasemalle. Sen jälkeen hän on työskennellyt Memphisissä, St. Louisissa, Dallasissa ja Chicagossa, jossa hän teki lopullisen läpimurtonsa.

Joyner pääsi otsikoihin 1985 aloittaessaan aamujuonnot dallasilaisella KKDA-asemalla tehden samaan aikaan iltapäiväohjelmaa chicagolaiselle WGCI:lle. Päivittäisen matkustamisen takia hän sai lempinimekseen *The Fly Jock*.

*The Tom Joyner Morning Show* pääsi syndikointiin tammikuussa 1994 ja on nykyään kuultavissa yli 110 aseman kautta. 

*Impact*-lehden "Vuoden DJ" -palkinto nimettiin uudelleen Tom Joyner -palkinnoksi hänet voitettuaan se toistuvasti. Tom Joyner nimettiin Radio Hall of Fameen vuonna 1998.

## Lähteet
*Radio Hall of Fame: Tom Joyner 

## Aiheesta muualla
*topblacks.com: Joyner, Tom
Vasyl Virastjuk

**Vasyl Jaroslavovytš Virastjuk** (, s. 22. huhtikuuta 1974 Ivano-Frankivsk) on ukrainalainen poliitikko sekä kuulantyöntäjä ja voimamies. Hänet valittiin vuonna 2021 Ukrainan parlamenttiin Verh’ovna Radaan Kansan palvelija -puolueen ehdokkaana

Vuosina 1994–2000 Virastjuk kuului kuulantyöntäjänä Ukrainan maajoukkuerinkiin. Virastjuk osallistui Euroopan-mestaruuskilpailuihin Budapestissa 1998, mutta ei päässyt loppukilpailuun. Ennätyksensä 19,75 hän työnsi vuonna 2000. Vuosina 2003 ja 2004 Virastjuk kilpaili Maailman vahvin mies -kilpailussa. Ensimmäisellä kerralla hän sijoittui kolmanneksi ja toisella kerralla voitti maailman vahvimman miehen tittelin. Kilpailevan IFSA-voimamiesliiton MM-kilpailuissa Virastjuk saavutti MM-hopeaa vuonna 2005 ja -pronssia vuonna 2006, sekä joukkuekultaa 2006, kunnes vuonna 2007 voitti henkilökohtaisen maailmanmestaruuden. Arnold Classic Strongman -kilpailussa hän sijoittui toiseksi vuosina 2005–2007.

Virastjuk on 191 senttimetriä pitkä ja painaa 156 kilogrammaa. Virastjukin veli Roman oli kansainvälisen tason kuulantyöntäjä.

Vuonna 2021 Virastjuk nimitettiin Kansan palvelija -puolueen ehdokkaaksi Ivano-Frankivskin alueen 87. vaalipiirissä toimitettavassa täytevaalissa. Hänet oli pyytänyt ehdolle Ukrainan presidentti Volodymyr Zelenskyi. Vaalipiiristä vuoden 2019 parlamenttivaaleissa valittu kansanedustaja Zinovi Andrijovytš erosi Verh’ovna Radasta tultuaan valituksi Nadvirnan kaupunginjohtajaksi. 28. maaliskuuta toimitettu täytevaali poiki 17 rikosilmoitusta vaalilainsäädännön rikkomisesta tai vaalitoimituksen lainvastaisuudesta. Äänten laskeminen kesti kahdeksan päivää, minkä jälkeen Ukrainan keskusvaalilautakunta julisti Virastjukin vaalin voittajaksi 15&nbsp;536 äänellä eli 31,25 prosentin ääniosuudella. Tulevaisuuden puolesta -puolueen Oleksandr Ševtšenko sai 29,69 prosenttia äänistä ja Svobodan Ruslan Košulynskyi 28,86 prosenttia. Viiden äänestysalueen äänet hylättiin, ja seitsemällä äänestysalueella vaalilippuja löytyi kirjattua vähemmän. Toiseksi sijoittunut ehdokas Ševtšenko valitti keskusvaalilautakunnan päätöksestä, ja toukokuun alussa Ukrainan korkeimman oikeuden suurkamari totesi päätöksen lainvastaiseksi. Oikeuden päätöksen jälkeen keskusvaalilautakunta julisti Virastjukin uudelleen vaalin voittajaksi, tällä kertaa 14&nbsp;811 äänellä. Korkein oikeus kumosi tämänkin päätöksen, mutta myöhemmin korkeimman oikeuden suurkamari totesi Virastjukin tulleen valituksi.

## Henkilökohtaisia ennätyksiä
* kyykky: 2 x 350&nbsp;kg
* penkkipunnerrus: 3 x 205&nbsp;kg
* maastaveto: 330&nbsp;kg

## Lähteet

## Aiheesta muualla

* Virastjukin virallinen sivu
New World Computing

**New World Computing, inc.** oli yhdysvaltalainen tietokonepelejä kehittävä ja julkaiseva yritys. Sen perusti Jon Van Caneghem ja Mark Caldwell vuonna 1984. Yrityksestä tuli osa The 3DO Companya vuonna 1996. 

Kun The 3DO Company ajautui konkurssiin vuonna 2003, katosi samalla New World Computing. Ubisoft osti *[[Might and Magic]]* -sarjan oikeudet tapahtuneen jälkeen vuonna 2003.

## Pelit
Yritys tuli parhaiten tunnetuksi *[[Might and Magic]]* -tietokoneroolipelisarjastaan sekä sen jatkotuotteista, etenkin *[[Heroes of Might and Magic]]* -sarjasta.

Muita tunnettuja pelejä olivat *[[King's Bounty]]* (1990).

## Lähteet

## Aiheesta muualla
* Profiili MobyGamesissä
Babajevo

**Babajevo** () on kaupunki Vologdan alueella Venäjällä. Se sijaitsee alueen länsiosassa Kolpjoen rannalla 246 kilometrin päässä Vologdasta. Kaupunki on Babajevon piirin keskus. Asukkaita on 11&nbsp;646 henkeä (vuonna 2023).

Babajevon kylä mainitaan ensimmäisen kerran vuonna 1461. 1800-luvun alussa seudulle perustettiin paikallista suomalmia raaka-aineena käyttänyt rautatehdas. Kaupunki on saanut alkunsa kylän lähelle 1900-luvun alussa rakennetusta Pietari–Vologda-radan asemasta. Vuonna 1925 asemataajamasta tuli kaupunki.

Nykyään Babajevossa on veturivarikko ja muita rautatieliikennettä palvelevia laitoksia, kaasujohdon kompressoriasema, puunjalostus- ja elintarviketeollisuutta. Jääkauden muovaaman Kamennaja gora -luonnonmuistomerkin lähellä toimii samanniminen parantola. Kaupungissa on kotiseutumuseo.

## Lähteet

## Aiheesta muualla
* Babajevon piiri Vologdan alueen sivustolla 
* Babajevon piirin sivusto 
* Piirilehti Naša žizn
Brander

**Brander** voi viitata seuraaviin henkilöihin ja asioihin:

## Henkilöitä
* Aksel Emil Brander (1839–1924), maanviljelysneuvos ja valtiopäivämies
* Akseli Brander (1876–1956), kansanedustaja
* Carl-Magnus Brander (1919–1998), jääkiekkoilija
* Ernst Albert Gustaf Brander (1827–1891), juristi, upseeri, metsänhoitaja ja valtiopäivämies, Ernst Fredrik Branderin poika
* Ernst Fredrik Brander (1788–1860), senaattori ja Vaasan hovioikeuden presidentti
* Helena Brander (1872–1953), kansanedustaja
* Ida Brander (1857–1931), ruotsalainen näyttelijä
* Juhani Brander (s. 1978), kirjailija 
* Kristian Brander (1862–1938), toimittaja ja Virallisen lehden toimitussihteeri
* Kustaa Brander, *Kustaa Helleranta* (1896–1965), teollisuusneuvos ja kenkätehtailija
* Lauri Brander (1897–1945), suomalainen pikaluistelija, yleisurheilija, urheilu- ja yritysjohtaja
* Mari-Kaisa Brander (s. 1974), suomalainen viestintäpäällikkö ja toimittaja
* Pirjetta Brander (s. 1970), suomalainen kuvataiteilija
* Richard Brander (s. 1962), toimittaja ja politiikan tutkija
* Riku Brander (s. 1992), suomalainen jääkiekkoerotuomari.
* Sebastian Brander (1862–1938), suomalainen everstiluutnantti, toimittaja ja sotahistoriallinen ja poliittinen kirjailija.
* Signe Brander (1869–1942), valokuvaaja, Ernst Albert Gustaf Branderin tytär
* Torsten Brander (s. 1946), suomalainen musiikkikulttuurivaikuttaja ja tietokirjailija  
* Torild Brander (1904–1992), professori, lastenpsykiatri, luonnontutkija ja luonnonsuojelija.
* Uuno Brander (1870–1934), kansanedustaja ja ministeri
* Laura Brander-Wallin (1909–1994), kansanedustaja

### Nimensä muuttaneita
*Nimen *Brander* nimeksi *[[Paloheimo]]* muuttaneita:
** H. G. Paloheimo (vuoteen 1906 *Brander*, 1864–1919), teollisuusmies
** K. A. Paloheimo (vuoteen 1906 *Brander*, 1862–1949), finanssi- ja teollisuusmies, H. G. Paloheimon veli
** Olli Paloheimo (vuoteen 1906 *Brander*, 1894–1974), teollisuusmies, K. A. Paloheimon poika 
** Paavo Paloheimo (vuoteen 1906 *Brander*, 1868–1921), teollisuusmies, H. G. Paloheimon veli
** Viljo Paloheimo (entinen *Brander*, 1897–1966), jääkärieverstiluutnantti 
*Nimen *Brander* nimeksi *Palomaa* muuttaneita:
** Juho Palomaa (1848–1911), maanviljelijä ja valtiopäivämies
*Nimen *Brander* nimeksi *[[Palosuo]]* muuttaneita:
** Erkki Palosuo (vuoteen 1933 *Brander*, 1912–2007), jäätutkimukseen erikoistunut professori
** Veikko Palosuo (vuoteen 1933 *Brander*, 1911–1999), Keskusmetsäseura Tapion toimitusjohtaja

*Nimen *Brander* nimeksi Palola muuttaneita:
**Eino Palola (vuoteen 1906 *Brander*, 1885–1951), toimittaja, kääntäjä ja kirjailija
*Nimen *Brander* nimeksi Pailemo muuttaneita:
** Lauri Pailemo (vuoteen 1935 Brander, 1898-1945), yleisurheilija/pikaluistelija, urheilun järjestömies, yritysjohtaja
** Ensio Pailemo (vuoteen 1935 Brander, 1924-2004), yleisurheilija, Lauri Pailemon poika

## Paikkoja
* Branderin talo, Tampereen Kauppakadulla sijainnut rakennus 

## Yrityksiä
* Brander Oy, vuonna 1920 perustettu tamperelainen leipomo ja kahvilaketju
* Kenkätehdas K. Brander Oy, Tampereella vuodesta 1919 aina 1960-luvulle saakka toiminut kenkätehdas

## Kirjallisuutta
*
Chyrellos

**Chyrellos** on eleenikirkon pääkaupunki, eräänlainen kuvitteellinen Vatikaanivaltio, David Eddingsin kirjasarjoissa Eleniumin taru ja Tamulin taru.

Chyrellos sijaitsee jokseenkin keskellä Eleniumin mannerta. Se on vapaa valtakunnankaupunki, jonka hallintoa hoitaa kirkonvanhinten neuvosto.

Chyrelloksen erityisasema näkyy arkisin siinä, että kaupunkilaiset pukeutuvat pääasiassa papilliseen mustaan korostaakseen erityisasemaansa. 

Keskellä kaupunkia on muurein ympäröity vanhakaupunki, jonka keskipiste on basilika-nimellä kutsuttu eleenikirkon katedraali. 

Se on hyvin Pietarinkirkkoa vastaava laaja kompleksi, joka käsittää paitsi itse pääkirkon myös laajan palatsikokonaisuuden tarpeellisine sivurakennuksineen ja varastoineen. Basilikan alla on laaja holvisto, johon sijoittuu myös arkkiprelaattien hautaholvi.

Chyrelloksen valtias on eleenikirkon johtaja eli arkkiprelaatti. Hänet valitaan eliniäkseen määräenemmistöllä toimitetussa vaalissa. Yleensä valinta kohdistuu ansioituneeseen piispaan tai patriarkkaan, mutta moniaita kertoja tehtävään on valittu aivan tavallinen kyläpappi. 

Eleniumin tarun aikana entinen arkkiprelaatti Cluvonus on jo kuolemaisillaan ja **Safiiriruusu**-kirjassa kuvataankin hänen hautajaisiaan. Uuden arkkiprelaatin valinta on tärkeä osa juonen kehittelyä. Lopulta tehtävään valitaan Demoksen patriarkka Dolmant.

Chyrellos kärsii rendorihyökkäyksessä pahoja vaurioita, mutta Tamulin taruun mennessä vauriot on jo korjattu.
Olli-Pekka Äijälä

**Olli-Pekka Äijälä** (s. 11. marraskuuta 1965) on suomalainen maalivahtivalmentaja ja uransa lopettanut jääkiekkomaalivahti. Hän pelasi urallaan I-divisioonaa Imatran Ketterässä ja nuorten SM-liigaa SaiPassa.

Valmentajana Äijälä on ollut mukana voittamassa hopeaa nuorten MM-kisoista. Hän on toiminut myös SaiPan liigajoukkueen maalivahtivalmentajana. Lisäksi Äijälä on ollut Suomen maalivahtivalmentajana Euroopan Nuorten Olympiafestivaaleissa 2005 Montheyssa, Sveitsissä.
Sigebert I

**Sigebert I** ( noin 530–575) oli Austrasian kuningas 561–575. Hän oli Klotar I:n ja Ingundin poika. Klotarin kuoltua vuonna 561 valtakunta jaettiin merovingien tapojen mukaan hänen poikiensa kesken. Sigebert sai perintöosakseen Austrasian sekä osia Akvitaniasta ja Provencesta. Veljensä Karibertin kuoltua vuonna 567 tai 568 Sigebert liitti osia Karibertin alueista omaan kuningaskuntaansa.

Sigebert meni vuonna 567 naimisiin visigoottien kuninkaan Atanagildin tyttären Brunhilden kanssa. Brunhilden sisar Galsvinta meni pian tämän jälkeen naimisiin Sigebertin veljen, Neustrian kuninkaan Kilperik I:n kanssa. Vuonna 573 Kilperik kuitenkin ihastui uudelleen aiemmin hylkäämäänsä jalkavaimoon Fredegundaan, murhautti Galsvintan ja meni naimisiin Fredegundan kanssa.

Sisarensa murhasta raivostunut Brunhilde yllytti Sigebertin sotaan Kilperikiä vastaan. Veljekset olivat jo aiemmin olleet huonoissa väleissä, mutta Galsvintan kuolema sytytti todellisen sukusodan. Sigebert oli sodassa voittoisa ja onnistui valloittamaan suurimman osan Kilperikin hallitsemaa Neustriaa. Sigebertin ollessa vuonna 575 lopullisen voiton kynnyksellä Fredegundan lähettämät salamurhaajat onnistuivat kuitenkin tappamaan hänet. Brunhilde joutui vangiksi, mutta hänen sallittiin  myöhemmin palata Metziin poikansa Kildebert II:n luo.

## Puoliso ja lapset
*Brunhilde
**Ingund
**Klodosvinta
**Kildebert II
**Balderik
**Bova
**Anhis

## Katso myös
* Luettelo frankkien kuninkaista

## Lähteet
*Risto Kari: Historian ABC – Kaikkien aikojen valtiot. Osa 2. Kustannusosakeyhtiö Tammi 2001. .

### Viitteet
Pyöveliaratit

**Pyöveliaratit** (*Pyrilia*) on papukaijojen heimoon kuuluva lintusuku. Sukuun kuuluu 7 lajia. Sukua on myös kutsuttu nimellä *Gypopsitta* ja *Pionopsitta*. Nykyään *Pionopsitta*-sukuun kuuluu vain punanaamioaratti.

Pyöveliaratit ovat keskikokoisia, noin 21-25 senttimetriä pitkiä, lyhytpyrstöisiä papukaijalintuja. Sukupuolet ovat samannäköiset. Suurimmaksi osaksi lajit ovat väriltään vihreitä, nuoret haaleampia väreiltään kuin aikuiset. Lajit elävät lähinnä Etelä-Amerikassa.

## Pyöveliaratteihin (''Pyrilia'') kuuluvia lajeja
* Kaljuaratti (*Pyrilia aurantiocephala*)
* Kaljunaama-aratti (*Pyrilia vulturina*)
* Keltahuppuaratti (*Pyrilia pyrilia*)
* Kultaposkiaratti (*Pyrilia barrabandi*)
* Punakorva-aratti (*Pyrilia haematotis*)
* Pyöveliaratti (*Pyrilia caica*)
* Ruusuposkiaratti (*Pyrilia pulchra*)

## Lähteet

## Aiheesta muualla
*ITIS: Pionopsitta
Yhdestoista hetki

**Yhdestoista hetki** (*The 11th Hour*) on näyttelijä Leonardo DiCaprion tuottama ja kertoma dokumenttielokuva. Elokuva kertoo Maa-planeetan elämän nykyisestä, kriittisestä tilasta. Sen ovat ohjanneet Leila Conners Petersen sekä Nadia Conners. Elokuvan maailmanensi-ilta oli Cannesin elokuvajuhlilla toukokuussa 2007, ja se julkaistiin levitykseen 17. elokuuta 2007. Elokuva valmistui vuotta myöhemmin kuin Al Goren elokuva *[[Epämiellyttävä totuus]]* ja samana vuonna kuin YK:n alainen hallitusten välinen ilmastonmuutospaneeli julkaisi neljännen raporttinsa. 

## Sisältö
Elokuvan pääteemana on, että ihmiskunnalla on käsillään "yhdestoista hetki" muuttaa vielä kehityksen suuntaa ja estää ekologinen katastrofi sekä globaali romahdus. Yli 50 eri alojen asiantuntijoiden haastatteluiden kautta elokuva selvittää, millä tavoin ihminen vaikuttaa ekosysteemeihin, miten nykyiseen tilaan on jouduttu ja mitä muutoksia katastrofin estäminen edellyttäisi. Käsiteltyjä ympäristöongelmia ovat muun muassa ilmastonmuutos, öljyhuippu, liikakansoitus, metsien hävittäminen, lajien joukkosukupuutto ja valtamerien elinympäristöjen tuhoutuminen. Elokuvan väitteen mukaan nämä ongelmat uhkaavat myös ihmiskuntaa itseään.

Elokuva esittää kyseisiin ongelmiin ratkaisuvaihtoehtoja. Korjaavien toimien lähtökohtana olisi ihmiskunnan toiminnan uudelleenmuotoilu teknologian, sosiaalisen vastuun ja luonnonsuojelun avulla. 

Asiantuntijoina elokuvassa esiintyvät muun muassa entinen Neuvostoliiton johtaja Mihail Gorbatšov, fyysikko Stephen Hawking, Nobelin rauhanpalkinnon voittaja Wangari Maathai, radiotoimittaja Thom Hartmann, tietokirjailija Richard Heinberg sekä historioitsija Joseph Tainter.

## Sitaatti

## Ympäristöllisiä näkemyksiä
Elokuvan asiantuntijat painottavat, että jokaisen ihmisen on osallistuttava tuhon ja ilmastonmuutoksen torjumiseen. Ihmisen osuus ympäristön tuhoutumiseen tuodaan esille useiden eri tieteenalojen näkökulmista. Asiantuntijoiden joukossa on ympäristötieteilijöitä, meritieteilijöitä, taloushistorioitsijoita sekä lääketieteen tutkijoita. Elokuvassa esiintyvät tieteilijät olivat huomattavan yksimielisiä koskien näkemyksiä ihmisen aiheuttamasta ilmastonmuutoksesta ja monista muista teollistumisen vaikutuksista, kuten biodiversiteetin alenemisesta.

## Julkaisu Suomessa
Elokuvan mukaan on nimetty Suomen ulkoasiainministeriön kehitysviestinnän ja Rakkautta ja anarkiaa -festivaalin yhteistyönä vuonna 2007 järjestämälle ympärisöaiheiselle *Yhdestoista hetki* -elokuvatapahtumalle. Se esitettiin ensimmäisen kerran Bio Rexissä Helsingissä 17. marraskuuta 2007 ja muualla Suomessa 23. marraskuuta 2007. Elokuvan DVD-julkaisu Suomessa tapahtui 15. syyskuuta 2008.

## Lähteet
Rajauskerroin

**Rajauskerroin** on digitaalikameroissa käytetty kerroin, jolla ilmoitetaan digitaalikameran objektiivin vastaavuus 35&nbsp;mm:n filmiä käyttävään filmikameraan tai samankokoista 36&nbsp;×&nbsp;24&nbsp;mm:n kennoa käyttävään digitaaliseen kameraan verrattuna. Kerroin ilmaisee 36&nbsp;×&nbsp;24&nbsp;mm:n kennon diagonaalin pituuden suhteen tarkasteltavana olevan kennon diagonaalin pituuteen nähden: mitä pienempi valokenno digitaalikamerassa on, sitä suurempi on rajauskerroin. Rajauskerrointa käytetään objektiivien polttovälien ja aukkojen vertaamiseksi.

Esimerkiksi Micro Four Thirds -järjestelmän objektiivi polttovälillä 8&nbsp;mm on kuvakulmaltaan sama kuin 35&nbsp;mm:n filmin kokoista kennoa käyttävän kameran objektiivi, jonka polttoväli on 16&nbsp;mm. Järjestelmän kennokoon rajauskerroin on siten tasan kaksi. Suurempikennoiset kamerat tarvitsevat saman kuvakulman saavuttamiseksi pidempipolttovälisiä, ja siksi usein suurempikokoisia objektiiveja - joskin aukon tyypillisesti suuremmalla koolla on useimmiten merkittävämpi rooli.  Taskukokoisissa kameroissa ja matkapuhelimissa on hyvin pienet kennot, diagonaaliltaan vain joitain millimetrejä, ja siksi näiden kameroiden objektiivien polttovälit ovat vain murto-osia järjestelmäkameroiden objektiivien polttoväleistä, vastaten hyvin suuria rajauskertoimia.

Kennon koko vaikuttaa samankaltaisella tavalla myös valovoimaan. Mitä pienempi kenno, sen pienempi on sen saama kokonaisvalomäärä. Jos objektiivin valovoimaluku (aukkosuhde, f-arvo) kerrotaan rajauskertoimella, saadaan f-arvo, jota objektiivi vastaisi 35&nbsp;mm kennoa käyttävässä kamerassa. Esimerkiksi mainitun Micro Four Thirds -järjestelmän objektiivin f-arvo 2,0 vastaisi 35&nbsp;mm järjestelmän kamerassa f-arvoa 4,0. Toisin sanoa pienemmillä kennoilla on käytettävä f-arvoltaan pienempiä objektiiveja 35&nbsp;mm järjestelmää vastaavan valovoiman aikaan saamiseksi.

Micro Four Thirds -järjestelmän objektiivia 8&nbsp;mm f/2 vastaisi siten 35&nbsp;mm järjestelmäkamerassa objektiivi 16&nbsp;mm f/4. Koska f-luku on polttovälin ja aukon suhdeluku (aukkosuhde), voidaan laskea, että molemmissa tapauksissa optinen aukko olisi 4&nbsp;mm (8&nbsp;mm / 2 = 4&nbsp;mm ja 16&nbsp;mm / 4 = 4&nbsp;mm). Toisin sanoen saman kennon näkemän valomäärän saavuttamiseksi tarvitaan kennon koosta riippumatta samankokoinen optinen valon sisääntuloaukko näkökentän ollessa sama. Optinen aukko on fyysisen aukon kuva sellaisena kun se on linssin edestä katsottuna.

## Rajauskertoimia
### 1,3
*Canonin ensimmäiset ammattikäyttöön tarkoitetut digitaaliset järjestelmäkamerat

### 1,5
*Fujifilm
*Nikonin harrastus- ja puoliammattilaiskäyttöön tarkoitetut DX-sarjojen järjestelmäkamerat D5000-sarja, D7000, D300
*Pentax
*Sonyn monet mallit

### 1,6
*Canonin harrastajille ja puoliammattilaisille tarkoitetut järjestelmäkamerat

### 1,7
*Sigman Foveon-kennoja käyttävät järjestelmäkamerat SD9 ja SD10

### 2,0
*Olympuksen Four Thirds- ja Micro Four Thirds -järjestelmäkamerat
*Panasonicin Four Thirds- ja Micro Four Thirds -järjestelmäkamerat

### 2,7

*Nikonin CX-sarjan pienet järjestelmäkamerat
J-V Hintikka

**Jaakko-Ville ”J-V” Hintikka** (s. 15. tammikuuta 1983 Suolahti) on suomalainen kitaristi. Hän soittaa yhtyeessä Psychework. Hän on aiemmin soittanut muun muassa yhtyeissä Machine Men, Dead Cult Diaries, Palmcut, Funeris Nocturnum, Atakhama ja Red Eleven.

## Lähteet
Viheraratit

**Viheraratit** (*Aratinga*) on papukaijojen heimoon kuuluva lintusuku. Sukuun kuuluu nykyään 6 lajia. Sukua on myös vuosien mittaan kutsuttu nimillä aratingat, arati:t, kiilapyrstöpapukaijat ja varsinaiset kiilapyrstöiset.

## Viheraratteihin (''Aratinga'') kuuluvia lajeja
* Amazonianaurinkoaratti (*Aratinga maculata*)
* Aurinkoaratti (*Aratinga solstitialis*)
* Harmaapääaratti (*Aratinga weddellii*)
* Huppuaratti (*Aratinga nenday*)
* Kruunuaratti (*Aratinga auricapillus*)
* Palmuaratti (*Aratinga jandaya*)
Aratinga-sukuun on aiemmin kuuluneet myös nykyiset *[[Aratit|Psittacara]]*- ja *[[Persikka-aratit|Eupsittula]]*-aratit sekä kulta-aratti. Huppuaratti on välillä laskettu ainoana lajina *Nandays*-sukuun.

## Lemmikkinä
Lähes kaikkia viheraratteja tavataan lemmikkinä. Suomessakin tavataan kaikkia muita, paitsi amazonianaurinkoarattia. Lemmikkinä arattien erityispiirteenä on niiden äänenkäyttö: ne ovat äänekkäitä ja ovat äänessä myös paljon.

Muutoin lajien hoito ei eroa juuri lemmikkilintujen perushoidosta. Voidakseen hyvin ne tarvitsevat omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. *Aratinga*-arattia hankkiessa tulee varautua lintujen ääneen: se on kova ja linnut ovat äänessä paljon. 

Kaikki lajit kuuluvat CITES II/B -liitteeseen, jolloin niillä tulee vankeudessa olla yksilöön yhdistettävissä oleva alkuperätodistus. Ilman alkuperätodistusta tai siihen verrattavia papereita linnun myyminen, pesittäminen ja kaupallinen esilläpito esim. kotieläinpihalla on kiellettyä.

## Lähteet

## Aiheesta muualla
*Laji.fi: Viheraratit (''Aratinga'')
*iNaturalist: Viheraratit (''Aratinga'')
*UniProt: Taxonomy - Aratinga 
*ITIS: Aratinga 
*Global Biodiversity Information Facility (GBIF): Aratinga
Kahdeksikko (solmu)

**Kahdeksikko** on päättösolmu, jota käytetään köyden päässä estämään köyttä kulkemasta esimerkiksi rissan tai silmukan läpi. Solmusta käytetään myös nimeä viulusolmu. Kahdeksikko on yksinkertaisempaa umpisolmua parempi, koska se on helpompi avata.

**Kerrattu kahdeksikko** on kiipeilyssä paljon käytetty solmu, jolla kiipeilijä kiinnittää itsensä varmistusköyteen. Solmu tehdään tekemällä köyteen löysä kahdeksikko noin 75 senttimetrin päähän köyden päästä, pujottamalla köyden pää valjaiden läpi ja kertaamalla pää takaisin solmuun. Symmetrisenä solmuna kahdeksikosta on helppo nähdä onko se tehty oikein. Suuren kokonsa ansiosta se on avattavissa, vaikka kiipeilijä olisi pudonnut köyteen koko painollaan, ja terävien mutkien välttäminen tekee solmusta myös vahvan.

Kahdeksikko on myös Savoijin kuningashuoneen heraldinen tunnus (). Tässä merkityksessä siihen liittyy myös sanonta ”luja muttei puristava”.

## Lähteet